Nordjyllands Politi ligger inde med en stor mængde drivtømmer, som ingen tilsyneladende vil kendes ved. Nu sælges træet - og politiet er åben for bud.

Det er en af de mere særprægede - men tunge - sager, som Nordjyllands Politi lige nu står med; nemlig knap 5.000 meter træ, som de ikke kan finde ejermanden til. Den store mængde træ er tømmer, som tilbage i februar drev ind ved stranden syd for Skagen. Siden da er det ikke lykkedes Nordjyllands Politi at finde ejeren. Derfor kan man nu byde på træet. For ordensmagten skal af med det. Det er en selvhenter Dog skal det bemærkes, at man selv skal hente træet, der stadig befinder sig i Skagen. Og man skal nok sikre sig fornuftig transport, såfremt man løber med buddet. For der er tale  cirka 800 lægter med dimensionerne 9 x 4,6 x 540 cm, svarende til ca. 4.000 meter og  370 stk. spærtræ med dimensionerne 19,5 x 4,6 x 480 cm, svarende til ca. 700 meter. Penge til statskassen Bud skal være politiet i hænde inden mandag 12. september 2022. Provenu tilfalder statskassen med fradrag af strandfogedens bjærgeløn. Nordjyllands Politi forbeholder sig ret til at afvise alle indkomne bud, såfremt ingen af disse indfrier politiets forventninger til provenu.